Молдалиев Момуналы
Молдалиев Момуналы (7. 4. 1924, азыркы Жалал-Абад областы, Майлы-Сай шаары – 14. 3. 1974, Ноокен району, Бүргөндү айылы) – педагог, мамлекеттик ишмер. Ош шаардык айыл чарба техникумун (1941), ОМПИни бүтүргөн (1961). Айылдык мектепте мугалим (1941–43), Кыргызстан КП БКнын алдындагы партиялык мектептин угуучусу (1945–47), Кыргызстан КП БКнын Жалал-Абад обкомунун инструктору (1944–45), 2-секретары (1946–52), Ленин райкомунун 2-секретары (1953–57), Кыргызстан ЛКСМ Ленин райондук комитетинин 2-секретары (1958–59), Ленин районунун К. Маркс атындагы № 18 орто мектептин директору (1960–69), К. Маркс атындагы колхоздун партиялык уюмунун секретары (1969–74) болуп эмгектенген. Ленин, «Ардак Белгиси» ордендери жана медалдар менен сыйланган. Айылдык мектепке ысмы берилген.
 Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7